Appell Inferjuri Numru 58/2020 LM MALTA QORTI TAL-APPELL (Kompetenza Inferjuri) ONOR. IMĦALLEF LAWRENCE MINTOFF Seduta tat-18 ta' Ġunju, 2021 Appell Inferjuri Numru 58/2020 LM for Citizenship and Expatriate Affairs, hawnhekk 'l-appellant', minn deċiżjoni tal-Bord tal-Appelli dwar l-Immigrazzjoni, (minn issa 'l quddiem 'il-Bord'), tal-31 ta' Awwissu, 2020 (minn issa 'l quddiem 'id-deċiżjoni appellata') li permezz tagħha l-Bord iddeċieda illi l-appell li r-rikorrenti Nang Sam Manara, hawnhekk Qrati tal-Ġustizzja Paġna 1 minn 19 Appell Inferjuri Numru 58/2020 LM 'l-appellata', ressqet quddiemu mid-deċiżjoni tad-Direttur intimat tas-16 ta' Settembru, 2020 għandu jiġi milqugħ, filwaqt li ddeċieda wkoll li r-rikorrenti għandha titħalla tippreżenta kull applikazzjoni li hija tqis li għandha tippreżenta, u din l-applikazzjoni għandha tiġi kkonsidrat b'imparzjalità. Permezz ta' ittra mibgħuta lilha fit-18 ta' Ottubru, 2019 ir-rikorrenti ġiet infurmata mid-Direttur intimat li ladarba hija u r-raġel tagħha ma kinux għadhom qegħdin jgħixu flimkien, hija ma setgħetx tibqa' titqies bħala persuna eżenti skont l-artikolu 4(1) tal-Att dwar l-Immigrazzjoni. Hija ġiet infurmata wkoll li in vista ta' dawn iċ-ċirkostanzi, il-permess ta' residenza li kien inħareġ fir-rigward tagħha fid-29 ta' Settembru, 2017, ma kienx għadu meqjus validu sabiex hija tibqa' tirrisjedi f'Malta u sabiex tgawdi mill-moviment liberu fiż-Żona Ir-rikorrenti ntalbet tattendi fl-Expatriates Unit tal-Aġenzija Identity Malta sabiex tiddiskuti l-istatus tagħha mad-Direttur intimat. Fl-ilment tagħha quddiem il-Bord, ir-rikorrenti spjegat li hija waslet Malta f'Ġunju tal-2013, u iżżewġet lil Jairzinho Manara, persuna ta' nazzjonalità Maltija fit-2 ta' Mejju, 2015. Qalet li hija ngħatat permess ta' residenza fid-29 ta' Settembru, 2017 abbażi tal-artikolu 4(1)(g) tal-Kap. 217 tal-Liġijiet ta' Malta, fejn hija ġiet infurmata wkoll li kienet qiegħda tiġi eskluża mill-applikabilità tar- Qrati tal-Ġustizzja Paġna 2 minn 19 Appell Inferjuri Numru 58/2020 LM Regoli taħt il-Parti IV tal-Att għaliex hija meqjusa bħala 'membru tal-familja'. rikorrenti qalet li fit-22 ta' Ottubru, 2019 hija rċeviet ittra mill-Expatriates Unit tal-Aġenzija Identity Malta fejn hija ġiet infurmata li ma kinitx qiegħda titqies aktar bħala persuna eżenti, u li l-permess ta' residenza tagħha ma kienx għadu meqjus validu u għalhekk ma tistax tużah aktar sabiex tibqa' tirrisjedi f'Malta jew sabiex ikollha moviment liberu fiż-Żona Schengen. Ir-rikorrenti spjegat li r- revoka tal-permess ta' residenza tagħha hija mingħajr bażi legali, għaliex din id- deċiżjoni ttieħdet abbażi ta' informazzjoni miżmuma mid-Direttur intimat, u dan meta r-rikorrenti ma ġietx infurmata l-informazzjoni li kellu fil-pussess tiegħu d- Dipartiment x'kienet, jew kif inkisbet. Ir-rikorrenti qalet ukoll li r-raġel tagħha huwa impjegat ma' Identity Malta, u għalhekk kull informazzjoni miksuba tramite r-raġel tagħha ma tistax titqies li inkisbet b'mod oġġettiv, jew li hija prova kredibbli dwar is-sitwazzjoni tgħid irrispettivament mis-sors u l-kontenut ta' din l-informazzjoni, hija qatt ma ġiet ikkonsultata mid-Direttur intimat jew intalbet tagħmel sottomissjonijiet sabiex tiddefendi l-pożizzjoni tagħha. Qalet ukoll li din id-deċiżjoni tikser il-prinċipji ta' ġustizzja naturali, speċifikament ir-regola tal-audi alteram partem, u għalhekk hija leżiva tal-jeddijiet tagħha. Ir-rikorrenti kompliet tispjega li riċentement ir- raġel tagħha fetaħ proċeduri ta' medjazzjoni bil-ħsieb li eventwalment tiġi dikjarata s-separazzjoni personali minn xulxin. Qalet li hija kienet kostretta titlaq mid-dar matrimonjali minħabba imġiba abbużiva u kontrollanti da parti tar- raġel tagħha, u hija kellha titlaq mid-dar matrimonjali wara inċident partikolari fejn ir-raġel tagħha sakkarha barra għax naqset milli tirritorna lura d-dar fil-ħin Ir-rikorrenti qalet li f'dan l-istadju hija għadha qiegħda tesplora x'inhuma r-rimedji legali għad-dispożizzjoni tagħha, inkluż il-possibilità li titlob Qrati tal-Ġustizzja Paġna 3 minn 19 Appell Inferjuri Numru 58/2020 LM lill-Qorti Ċivili (Sezzjoni Familja) tikkonċedilha d-dritt li tibqa' tgħix fid-dar Ir-rikorrenti kkonkludiet billi qalet li d-deċiżjoni meħuda mid- Direttur intimat hija waħda illegali għaliex tmur kontra s-salvagwardji proċedurali, hija żbaljata u mhijiex raġonevoli u ma tindikax li l-poter diskrezzjonali li kellu d-Direttur intimat, intuża b'mod raġonevoli. kkonkludiet billi talbet lill-Bord jirrevoka d-deċiżjoni li ħa d-Direttur intimat li l- permess ta' residenza tagħha ġie iddikjarat lil huwa null. Id-Direttur intimat wieġeb li r-rikorrenti ngħatat permess ta' residenza abbażi tal-artikolu 4 tal-Att dwar l-Immigrazzjoni għaliex hija kienet miżżewġa u kienet tgħix ma' ċittadin Malti. Qal li l-Kostituzzjoni ta' Malta tiddefinixxi u tiddetermina min għandu dritt għal-libertà tal-moviment, id-dritt li jgħix Malta, u min għandu d-dritt li jitlaq minn Malta u li jidħol lura Malta. Qal li l-artikolu 44(4)(ċ) tal-Kostituzzjoni jistipula li l-mara ta' ċittadin Malti, jew kull persuna li għandha l-libertà tal-moviment tibqa' tgawdi dan id-dritt sakemm din tibqa' tgħix mal-konjuġi tagħha, u l-Att dwar l-Immigrazzjoni jgħid ukoll li l-konjuġi ta' ċittadin Malti għandu jkollu l-libertà tal-moviment jew status ta' persuna eżenti jekk dan ikun miżżewweġ persuna ta' nazzjonalità Maltija u sakemm ikun għadu jgħix ma' din il-persuna. Qal li għalhekk persuna li ma tibqax tgħix mal-konjuġi tagħha, awtomatikament titlef id-dritt tal-libertà tal-moviment u l-istatus ta' persuna eżenti f'każ li din ma tibqax tgħix mar-raġel jew mara tagħha. Direttur intimat qal li fis-17 ta' Ottubru, 2019 l-avukat difensur tar-rikorrenti kien informa lil Identity Malta li r-rikorrenti u r-raġel tagħha ma kinux għadhom jgħixu flimkien u li r-raġel kien istitwixxa proċeduri ta' separazzjoni fil-konfront ta' martu. Qal li kien għalhekk li ttieħdet id-deċiżjoni li l-permess ta' residenza Qrati tal-Ġustizzja Paġna 4 minn 19 Appell Inferjuri Numru 58/2020 LM tar-rikorrenti jiġi revokat abbażi tal-artikolu 4(1)(g) tal-Att dwar l-Immigrazzjoni. Qal ukoll li Identity Malta ma tidħolx fi kwistjonijiet familjari tal-individwi li jkollhom applikazzjoni pendenti quddiemha. Id-Deċiżjoni Appellata Permezz tad-deċiżjoni mogħtija fil-31 ta' Awwissu, 2020, il-Bord laqa' l- appell tar-rikorrenti, u ta direzzjoni fis-sens li din għandha titħalla tressaq kwalsiasi applikazzjoni li hi tqis li għandha tressaq, filwaqt li kompla jgħid li kull rikors jew applikazzjoni tar-rikorrenti għandha tiġi deċiża b'imparzjalità, u dan wara li għamel is-segwenti konsiderazzjonijiet: Qrati tal-Ġustizzja Paġna 5 minn 19 Appell Inferjuri Numru 58/2020 LM Qrati tal-Ġustizzja Paġna 6 minn 19 Appell Inferjuri Numru 58/2020 LM Qrati tal-Ġustizzja Paġna 7 minn 19 Appell Inferjuri Numru 58/2020 LM Id-Direttur appellant ressaq l-appell tiegħu mid-deċiżjoni appellata fl-24 ta' Settembru, 2020, fejn talab lil din il-Qorti tirrevoka u tħassar id-deċiżjoni appellata tal-Bord tal-Appelli dwar l-Immigrazzjoni tal-31 ta' Awwissu, 2020, wara li spjega r-raġunijiet għalfejn huwa ħassu aggravat b'din id-deċiżjoni. L- appellant qal li huwa ħass ruħu aggravat għal erba' raġunijiet ewlenin: (i) li mhux minnu illi Identity Malta ma ppreżentatx risposta fl-atti tal-Bord tal-Appelli dwar l-Immigrazzjoni, kif qal il-Bord fil-konsiderazzjonijiet tiegħu; (ii) li mhuwiex minnu li Identity Malta straħet fuq informazzjoni li mhijiex veritiera, jew li ma vverifikatx tali informazzjoni dwar l-istatus maritali tal-appellata; (iii) li abbażi tal-artikolu 4 tal-Att dwar l-Immigrazzjoni, id-deċiżjoni ta' Identity Malta kienet legalment korretta; (iv) li Identity Malta ma tiddeterminax proċeduri ta' separazzjoni jew tieħu sehem fi proċeduri bħal dawn. Id-Direttur appellant spjega li mhuwiex minnu li l-Aġenzija Identity Malta ma intavolat l-ebda risposta għall-appell ta' Nang Sam Manara, u din ir-risposta daħlet fl-20 ta' Frar, 2020. Qal li l-Aġenzija qatt ma ġiet infurmata li kien hemm seduta f'Jannar tal-2020, u ġiet notifikata bl-appell ta' Nang Sam Manara fid-29 Qrati tal-Ġustizzja Paġna 8 minn 19 Appell Inferjuri Numru 58/2020 LM ta' Jannar, 2020. li kien għalhekk l-Aġenzija m'għamlet sottomissjonijiet qabel din id-data għaliex hija ma setgħetx tagħmel sottomissjonijiet dwar appell li baqgħet ma ġietx notifikata bih. Qal li għalhekk il-Bord għażel li ma jikkonsidrax is-sottomissjonijiet tal-Aġenzija, u dan bi ksur tal-prinċipju tal-audi alteram partem. Fit-tieni lok, l-appellant qal li mhux minnu li Identity Malta straħet fuq informazzjoni li mhix veritiera jew li din naqset li tivverifika din l-informazzjoni. Kompla jgħid li mhux minnu li Identity Malta straħet fuq informazzjoni mogħtija mir-raġel tal-appellata, u kien ir-rappreżentant legali tar-raġel tal-appellata li informa lill-Aġenzija li l-koppja kienet għaddejja minn separazzjoni personali. jgħid li abbażi tal-artikolu 4 tal-Att dwar Immigrazzjoni, id-deċiżjoni ta' Identity Malta kienet waħda legalment korretta, u hija bbażata fuq fatti mhux kontestati, jiġifieri dik li l-appellata u r-raġel tagħha waqfu milli jgħixu flimkien. Qal li kien għalhekk li d-deċiżjoni tiegħu ġiet mgħarrfa lill-appellata permezz ta' ittra tat-18 ta' Ottubru, 2019, fejn din ingħatat tliet ġimgħat sabiex tirregolarizza l-pożizzjoni tagħha. L-appellant qal li r-rwol ta' Identity Malta huwa li timmaniġġja l-proċess ta' permessi ta' residenza u immigrazzjoni ta' third country nationals u mhux li tiddetermina vertenzi ta' natura familjari. Qal li ladarba l-Aġenzija tirrevoka l- exempt status, il-persuna involuta awtomatikament titlef id-dritt li tirrisjedi u taħdem f'Malta, u tingħata tliet ġimgħat sabiex tagħmel kuntatt mal-Aġenzija bil-għan li tirregola ruħha. L-appellant qal li l-appellata kienet taf li hija setgħet tagħmel komunikazzjoni ma' Identity Malta sabiex tirregola ruħha, iżda minflok Qrati tal-Ġustizzja Paġna 9 minn 19 hija għażlet li tintavola appell quddiem il-Bord tal-Appelli dwar l-Immigrazzjoni. L-appellant qal li għalhekk ma kienx hu li ma tax l-opportunità lill-appellata, iżda kienet hi li għażlet li tiskarta l-opportunità li tirregolarizza l-istatus tagħha. Appell Inferjuri Numru 58/2020 LM Ir-Risposta tal-Appell 11. L-appellata wieġbet illi s-sentenza tal-Appell dwar Immigrazzjoni hija ġusta, tajba u timmerita konferma, filwaqt li kompliet tgħid li l-appell għandu jiġi miċħud. Fl-ewwel lok eċċepiet li l-appell huwa null għaliex ma sarx fit-terminu preskritt fl-artikolu 25(8) tal-Kap. 217, u għaliex ma sarx dwar punt ta' dritt, ossija sar dwar punti ta' fatt maskerati taħt punti ta' dritt ineżistenti. Qalet li mhux minnu li l-appellant ma ngħatax smigħ xieraq. L- appellata spjegat li hija kienet ressqet appell quddiem il-Bord tal-Appelli dwar l- Immigrazzjoni ai termini tal-artikolu 25A(5) tal-Kap. 217, għaliex ħassitha aggravata bid-deċiżjoni ta' Identity Malta li rrevokatilha l-permess ta' residenza tagħha. L-appellata qalet li anki l-ewwel linja tal-ittra li ntbagħtet lilha, tindika li d-deċiżjoni tad-Direttur appellant ittieħdet abbażi ta' dak li "jidher li huwa l- każ", u mhux fuq informazzjoni li ġiet verifikata. Qalet li r-raġel tagħha huwa impjegat ta' Identity Malta, u għalhekk wieħed faċilment jasal għal konklużjoni dwar kif l-appellant kiseb informazzjoni dwar il-ħajja privata tal-koppja. L- appellata qalet li anki l-Bord wasal għall-konklużjoni li kwalunkwe informazzjoni li r-raġel tagħha seta' kellu fuq il-każ, ma kinitx oġġettiva, u għalhekk kienet preġudikata u mhux ta' min jorbot fuqha. Qalet ukoll li jkun ferm inġust u illegali li biex wieħed jelimina lil martu minn ħajtu, dan ikeċċiha mid-dar sabiex b'hekk Qrati tal-Ġustizzja Paġna 10 minn 19 Appell Inferjuri Numru 58/2020 LM titlef il-permess ta' residenza u jkollha titlaq minn Malta. L-appellata qalet li Identity Malta naqset milli tieħu konjizzjoni tal-fatti u ma għamlet l-ebda apprezzament tagħhom meta il-pożizzjoni tal-appellata fil-ħajja matrimonjali u qabdet u ddeċidiet dwar il-futur tal-appellata billi ffavoriet il- pożizzjoni ta' żewġha, l-impjegat ta' Identity Malta. L-appellata qalet li kien għal dawn ir-raġunijiet serji li l-Bord qies li l-appell imressaq minnha għandu jiġi milqugħ u dderiġa lill-Aġenzija Identity Malta taċċetta kwalunkwe applikazzjoni li l-appellata tħoss li għandha tressaq, kif ukoll ta direzzjoni sabiex kull applikazzjoni mressqa mill-appellata tiġi pproċessata b'imparzjalità assoluta. L- appellata qalet li hija taqbel ma' dawn il-konklużjonijiet u għalhekk qiegħda titlob konferma tagħhom. L-appellata spjegat li hija miżżewġa lil Jairzhinho Manara, u għandha permess ta' residenza bħala persuna eżentata ai termini tal-artikolu 4(1)(g) tal- Kap. 217, u għalhekk hija għandha dritt li tgħix u taħdem hawn Malta. Qalet li l- funzjoni tal-Bord tal-Appelli dwar l-Immigrazzjoni mhijiex regolata mill-Kap. imma hija regolata bil-Leġislazzjoni Sussidjarja 460.17 li tgħid li l-Bord għandu jeżamina l-legalità tad-deċiżjoni tat-tneħħija, il-fatti u ċ-ċirkostanzi li fuqhom hija bbażata l-miżura proposta, u għandu jiżgura li d-deċiżjoni mhijiex sproporzjonata. L-appellata qalet li l-liġi tagħti ċerti setgħat lill-Bord, tirregola l- mod kif jista' jsir appell minn deċiżjoni tal-Bord, u skont l-artikolu 25A(8) tal- Kap. 217, appelli minn deċiżjonijiet tal-Bord għandhom isiru quddiem din il- Qorti tal-Appell fi żmien għaxart ijiem, u d-deċiżjonijiet tal-Bord għandhom ikunu finali ħlief dwar punti ta' dritt. L-appellata qalet li l-appellant bbaża l- appell tiegħu fuq punti ta' fatt u mhux fuq punti ta' dritt, bil-konsegwenza li dan Qrati tal-Ġustizzja Paġna 11 minn 19 Appell Inferjuri Numru 58/2020 LM Qalet ukoll li l-appell odjern ġie ppreżentat tard, għaliex l- għaxart ijiem għall-preżentata tal-appell kellhom jibdew jiddekorru mill-31 ta' Awwissu, 2020, jiġifieri minn meta ngħatat id-deċiżjoni u mhux minn meta Identity Malta rċeviet jew ingħatat kopja tad-deċiżjoni. Qalet li dan l-appell ġie ppreżentat tard, u għalhekk huwa null, invalidu u bla efett. Kompliet tgħid li huwa inutli li l-Aġenzija Identity Malta tipprova tiskuża l-inosservanza tat- terminu min-naħa tagħha, billi tgħid li d-deċiżjoni waslet għandha fil-15 ta' Settembru, 2020, u dan għaliex il-liġi ma tgħidx illi t-terminu jibda jiddekorri minn meta parti ssir taf bid-deċiżjoni. Fi kwalunkwe każ Identity Malta kienet hija stess parti mill-proċeduri quddiem il-Bord, u konsegwentement kellha responsabbilità ssegwihom b'mod sħiħ u mhux toqgħod passiva u tippretendi li t-terminu jibda jiddekorri minn meta trid hi. L-appellata għamlet riferiment għad-dispożizzjonijiet tal-Kap. 490 tal- Liġijiet ta' Malta, l-Att dwar il-Ġustizzja Amministrattiva, li jgħid li t-tribunal amministrattiv għandu jagħti lil kull parti l-opportunità li tippreżenta l-każ tagħha bil-kitba jew bil-fomm jew bit-tnejn, u l-Bord għandu diskrezzjoni assoluta dwar kif għandu jitmexxa l-proċediment quddiemu. L-appellata qalet li fil-każ odjern id-Direttur intimat ngħata l-istess opportunità li jressaq id- dokumenti relattivi sabiex jissostanzja l-pożizzjoni tiegħu, iżda dan naqas milli jagħmel dan, tant hu hekk li lanqas intavola risposta. Issa qiegħed jilmenta li ma ngħatax smigħ xieraq. L-appellata qalet li d-deċiżjoni tal-Bord tal-Appelli dwar l-Immigrazzjoni għandha tibqa' fis-seħħ għaliex l-appell huwa null u ma jiswiex. Qalet li dan l- Qrati tal-Ġustizzja Paġna 12 minn 19 Appell Inferjuri Numru 58/2020 LM appell ġie ppreżentat tard u għalhekk huwa null u mingħajr effett, u huwa wkoll null għaliex l-aggravji huma msejsa fuq punti ta' fatt, xi ħaġa li mhix permissibbli skont l-artikolu 25A(8) tal-Kap. Konsiderazzjonijiet ta' din il-Qorti Qabel tgħaddi sabiex tikkonsidra l-aggravji mressqa mid-Direttur appellant, din il-Qorti sejra tittratta l-eċċezzjonijiet preliminari mressqa mill- appellata, li fl-ewwel lok tgħid li dan l-appell huwa null għaliex ġie ppreżentat fuori termine, u fit-tieni lok għaliex l-appell ma sarx fuq punti ta' dritt. L- appellata tgħid li dan l-appell kellu jsir fi żmien għaxart ijiem minn meta ngħatat id-deċiżjoni tal-Bord, u għalhekk il-fatt li ġie ppreżentat fir-Reġistru ta' din il- Qorti erba' u għoxrin ġurnata wara, jirrendi l-appell null u mingħajr effett. L- artikolu 25A(8) tal-Kap. 217 jipprovdi illi: "Id-deċiżjonijiet tal-Bord għandhom ikunu finali ħlief għar-rigward ta' punti ta' dritt deċiżi mill-Bord rigward deċiżjonijiet li jkunu jolqtu persuni bħal dawk imsemmija fit- Taqsima III, li minnhom jista' jkun hemm appell fi żmien għaxart ijiem quddiem il- Qorti tal-Appell (Ġurisdizzjoni Inferjuri). Il-Bord tar-Regoli mwaqqaf taħt l-artikolu 29 tal-Kodiċi ta' Organizzazzjoni u Proċedura Ċivili jista' jagħmel regoli li jkunu jirregolaw appell bħal dak." Filwaqt li s-sub-artikolu (7) tal-artikolu 25A tal-Kap. 217 jagħmilha ċara li t-terminu tal-appell quddiem il-Bord huwa ta' tlett ijiem ta' xogħol mid-deċiżjoni li tkun soġġetta għal appell, is-sub-artikolu (8) tal-istess artikolu ma jispeċifikax li t-terminu tal-appell mid-deċiżjonijiet tal-Bord, huwa ta' għaxart ijiem minn Qrati tal-Ġustizzja Paġna 13 minn 19 Appell Inferjuri Numru 58/2020 LM meta tingħata d-deċiżjoni, imma jgħid biss li huwa ta' għaxart ijiem. magħruf li d-deċiżjonijiet tal-Bord normalment ma jingħatawx fil-preżenza tal- partijiet, u l-partijiet jiġu notifikati bid-deċiżjoni tal-Bord permezz tal-posta reġistrata. Il-Qorti għalhekk mhijiex sejra tilqa' din l-eċċezzjoni tal-appellata, li l- appell imressaq mill-appellant huwa null għaliex ġie ppreżentat fuori termine. Il-Qorti tqis ukoll li mhuwiex minnu li l-appell tal-appellant ma sarx fuq punti ta' dritt imma fuq punti ta' fatt, u għalhekk anki din l-eċċezzjoni preliminari tal- appellata qiegħda tiġi miċħuda. [L-ewwel aggravju: mhux minnu li Identity Malta ma ppreżentatx risposta fl-atti tal-Bord tal-Appelli dwar l-Immigrazzjoni] Id-Direttur appellant qal li mhux minnu li huwa naqas li jippreżenta risposta fl-atti tal-Bord tal-Appelli dwar l-Immigrazzjoni u għalhekk il- konsiderazzjoni tal-Bord li huwa naqas li jressaq risposta għar-rikors tal-appell tar-rikorrenti, hija żbaljata. Il-Qorti tqis li l-appell li ressqet r-rikorrenti quddiem il-Bord ġie ppreżentat fil-25 ta' Ottubru, 2019. Is-smigħ tal-appell l-ewwel ġie appuntat għall-14 ta' Jannar, 2020 u sussegwentement ġie appuntat għat-28 ta' Waqt dan is-smigħ il-Bord irrileva li xtaq jisma' l-pożizzjoni ta' Identity Malta, li kienet għadha ma ressqet l-ebda risposta għall-appell tar- rikorrenti, u għalhekk fid-29 ta' Jannar, 2020, il-proces-verbal tal-atti li kellu quddiemu l-Bord intbagħtu lil Identity Malta. Sat-12 ta' Frar, 2020 Identity Malta kienet għadha ma daħħlet l-ebda risposta għar-rikors tal-appell ippreżentat mir- rikorrenti, għalkemm mill-atti jirriżulta li din ir-risposta daħlet f'xi ġurnata wara t-12 ta' Frar, 2020. Il-Qorti qieset li r-risposta ppreżentata minn Identity Malta Qrati tal-Ġustizzja Paġna 14 minn 19 Appell Inferjuri Numru 58/2020 LM tinkludi fiha time-line tal-fatti kif seħħew, u r-raġunijiet li abbażi tagħhom id- Direttur intimat iddeċieda li jirrevoka l-permess ta' residenza tal-appellata. il-Qorti tqis li mkien f'din ir-risposta ma ġew indirizzati jew imwieġba mid- Direttur appellant l-aggravji ewlenin li abbażi tagħhom ir-rikorrenti ressqet l- appell tagħha mid-deċiżjoni tad-Direttur appellant quddiem il-Bord, fosthom li d-Direttur appellant aġixxa fuq informazzjoni li ma ġietx verifikata b'mod indipendenti u oġġettiv mar-rikorrenti, u li r-rikorrenti ma ġiet ikkonsultata fl- ebda waqt qabel ittieħdet id-deċiżjoni li l-permess ta' residenza tagħha jiġi Minkejja li d-Direttur appellant qiegħed jinsisti li huwa ressaq risposta għall-appell tar-rikorrenti quddiem il-Bord, anki jekk jirriżulta li din tressqet fi stadju inoltrat tal-proċeduri, ir-risposta tad-Direttur appellant ma kinitx suffiċjenti biex isserraħ moħħ il-membri tal-Bord li d-deċiżjoni amministrattiva li ttieħdet mid-Direttur appellat ittieħdet b'imparzjalità u abbażi ta' fatti li ġew ivverifikati b'mod oġġettiv. Dan kien il-mertu tal-appell tar-rikorrenti quddiem il-Bord, u d-deċiżjoni tal-Bord fis-sustanza kienet tolqot dawn in-nuqqasijiet fl- aġir tal-intimat, li bl-ebda mod ma wieġeb għalihom fir-risposta tiegħu. Il-Qorti tqis ukoll li fi proċeduri ta' din ix-xorta, qajla tista' titwemmen il- pożizzjoni ta' awtoritajiet pubbliċi bħad-Direttur appellant, meta jgħidu li ma ġewx notifikati fil-ħin dwar xi seduta, jew meta jonqsu milli jdaħħlu r-risposta tagħhom fil-ħin, tenut kont li l-awtoritajiet pubbliċi għandhom biżżejjed riżorsi sabiex jassiguraw li nuqqasijiet bħal dawn ma jitħallewx isiru. Il-Qorti ma tistax tifhem kif appell bħal dak li għamlet ir-rikorrenti kontra d-Direttur ta' aġenzija fejn huwa impjegat żewġha, u li fih jissemma isem żewġha, ma jiġix notifikat jew imwieġeb fit-terminu mogħti għar-risposta. Il-Qorti għalhekk tqis li hija Qrati tal-Ġustizzja Paġna 15 minn 19 Appell Inferjuri Numru 58/2020 LM għalkollox fiergħa l-asserzjoni tad-Direttur appellant fejn jgħid li nkiser il- prinċipju tal-audi alteram partem, għaliex jirriżulta li l-partijiet ingħataw żmien u opportunità ugwali sabiex jagħmlu s-sottomissjonijiet u jressqu l-każ tagħhom quddiem il-Bord. Tqis għalhekk li dan l-aggravju mhux mistħoqq u tiċħdu. mhux minnu fuq informazzjoni mhux veritiera jew li ma ġietx verifikata] straħet Il-Qorti tqis li lil hinn minn dak li qiegħed jgħid l-appellant permezz ta' dan l-aggravju, jirriżulta li l-kritika tal-Bord kienet indirizzata l-aktar lejn il-fatt li Identity Malta naqset milli tivverifika l-informazzjoni li kellha għad-dispożizzjoni tagħha mar-rikorrenti, li hija l-parti l-aktar vulernabbli li ser tintlaqat ħażin bid- deċiżjoni li ħa d-Direttur appellant. L-appellant jgħid li huwa vverifika l- informazzjoni li ngħatatlu li l-appellata u r-raġel tagħha m'għadhomx jgħixu flimkien, wara li kien id-difensur legali tar-raġel tagħha stess li informa b'dan lill- Il-Qorti tqis li l-kritika tal-Bord saret l-aktar għax fiċ-ċirkostanzi odjerni ma kienx hemmx parity of arms bejn ir-raġel tal-appellata li huwa impjegat ta' Identity Malta li qed tiddetermina l-istatus tal-appellata, u l- appellata li hija persuna barranija li qiegħda tgħid li sfat imkeċċija mid-dar matrimonjali, u li qiegħda tiffaċċja r-riskju li jkollha tħalli pajjiżna darba għal dejjem. Quddiem ċirkostanzi bħal dawn, ċertament li Identity Malta kellha tagħmel minn kollox sabiex tisma' l-verżjoni tal-appellata qabel tiddeċiedi li tirrevokalha l-permess ta' residenza tagħha, u mhux tisma' biss il-verżjoni tar- raġel tagħha, li ċertament ser jispiċċa f'sitwazzjoni vantaġġuża ferm f'każ li l- appellata jkollha tħalli pajjiżna qabel jiġu finalizzati l-proċeduri ta' separazzjoni. Qrati tal-Ġustizzja Paġna 16 minn 19 Appell Inferjuri Numru 58/2020 LM Dawn huma kollha konsiderazzjonijiet li Identity Malta kellha tagħmel qabel tieħu deċiżjoni fir-rigward tal-istatus tal-appellata. Il-fatt li kien l-avukat difensur ta' impjegat ta' Identity Malta li informa lill-Aġenzija li l-koppja qegħdin fi proċeduri ta' separazzjoni, huwa biżżejjed biex jitfa' fuq l-Aġenzija l-oneru li tivverifika din l-informazzjoni b'mod imparzjali u mal-partijiet kollha involuti. Għalhekk tqis li dan l-aggravju mhuwiex ġustifikat, u tiċħdu. id-deċiżjoni ta' Identity Malta hija legalment korretta] L-appellant jgħid li huwa applika d-dispożizzjonijiet tal-artikolu 4 tal-Att dwar l-Immigrazzjoni sabiex wasal għad-deċiżjoni li l-permess ta' residenza tal- appellata għandu jiġi revokat, u sa fejn jirriżulta li huwa mexa fuq dak li tipprovdi l-liġi, id-deċiżjoni tiegħu hija waħda legalment korretta. Il-Qorti tqis li in vista tal- konsiderazzjonijiet li għamlet aktar qabel, l-appellant kellu obbligu li ma joqgħodx fuq informazzjoni mogħtija lilu mill-avukat difensur ta' impjegat tad- dipartiment tiegħu sabiex jasal għal deċiżjoni li ser tħalli impatt daqstant kbir fuq l-appellata, imma kellu almenu jivverifika din l-informazzjoni magħha wkoll. F'ċirkostanzi bħal dawn, entità bħal dik immexxija mill-appellant, għandha tiżgura li turi rispett sħiħ lejn il-prinċipji ta' ġustizzja naturali u obbligi legali oħra imposti fuqha, bħall-obbligu li tkun raġonevoli, imparzjali u trasparenti fl-operat tagħha. Tqis għalhekk li dan l-aggravju mhuwiex ġustifikat, u tiċħdu. [Ir-raba' aggravju: Identity Malta ma tiddeterminax proċeduri ta' separazzjoni personali f'tali proċeduri] tieħu sehem Qrati tal-Ġustizzja Paġna 17 minn 19 Appell Inferjuri Numru 58/2020 LM Huwa ovvju li r-rwol ta' Identity Malta mhux dak li tiddetermina kwistjonijiet dwar kunflitti matrimonjali. Imma fiċ-ċirkostanzi tal-proċeduri odjerni, fejn waħda mill-partijiet tista' bid-deċiżjoni tad-Direttur appellant, tispiċċa f'sitwazzjoni fejn ikollha titlaq mill-pajjiż, u konsegwentement l-ħajja tal-parti l-oħra fiż-żwieġ tiġi aġevolata, id-Direttur appellant għandu joqgħod ferm attent u juża grad ta' kawtela ferm akbar fl-eżerċizzju tad-diskrezzjoni tiegħu. Il-Bord kien korrett meta kkonkluda li kif jidhru l-affarijiet minn barra, l- Identity Malta qiegħda tintuża bħala arma ta' ġegħil mir-raġel tal-appellata sabiex dan jassigura li din ikollha titlaq mill-pajjiż u b'hekk jeħles minn ħafna mill-obbligi li jista' jkun li jkollu jassumi ladarba l-proċeduri ta' separazzjoni bejn il-partijiet jiġu fi tmiemhom. Għaldaqstant tqis li dan l-aggravju mhuwiex ġustifikat, u tiċħdu. Il-Qorti ma ssib xejn x'tiċċensura fid-deċiżjoni tal-Bord li laqa' l-appell tal- appellata u ddeċieda l-appellata għandha titħalla tippreżenta kull applikazzjoni li hija tista' tqis neċessarja sabiex tassigura li ssir ġustizzja magħha. Għar-raġunijiet premessi, din il-Qorti qiegħda tiddeċiedi dwar l-appell tal- appellant billi tiċħdu, filwaqt li tikkonferma fl-intier tagħha d-deċiżjoni tal- Bord tal-Appelli dwar l-Immigrazzjoni tal-31 ta' Awwissu, 2020. Qrati tal-Ġustizzja Paġna 18 minn 19 Spejjeż tal-proċeduri fl-ewwel istanza jibqgħu kif deċiżi, u l-ispejjeż ta' dan l- appell huma a karigu tad-Direttur appellant. Appell Inferjuri Numru 58/2020 LM Onor. Dr Lawrence Seager LL.D. Attard Sacco Rosemarie Bianco Deputat Reġistratur Qrati tal-Ġustizzja Paġna 19 minn 19